מאיר צבי ברגמן

הרב ברגמן מתפלל על תורמי [[ועד הרבנים לענייני צדקה באהל קברו של הרב שך]]
הרב ברגמן בהבדלה במוצאי יום הכיפורים
הרב מאיר צבי ברגמן (נולד בכ"ח בחשוון ה'תר"צ, 1929) הוא ראש ישיבת רשב"י, זקן מועצת גדולי התורה של דגל התורה, וגם הוותיק ביותר מבין חבריה.

==ביוגרפיה==
נולד בעיר העתיקה בירושלים לרב משה ברגמן ולאלטא ליבא רייזיל, בתו של רבי יונה זאב הרשלר. הוא דור שביעי בירושלים, נצר לרב אליעזר ברגמן ולרב אברהם שאג-צוובנר.

הרב ברגמן התייתם מאמו שחלתה בטיפוס בהיותו בן שבע. אחיו נחום נדרס למוות בפיגוע טרור, על ידי נהג אוטובוס ערבי בבית לחם, בכ"ו באלול ה'תרצ"ד. בשנות ה-50 התיישב אביו במירון, והיה בין מקימי ישיבת בני עקיבא במקום.<ref></ref> בשנת ה'תשכ"ה עבר אביו להתגורר בבני ברק והקים בה את ישיבת רשב"י.

בשנת תש"א למד למשך שנה בישיבה קטנה שבשכונת מקור חיים בראשות רבי משה טיקוצינסקי, לימים משגיח ישיבת סלבודקה. לאחר מכן בגיל 11 החל ללמוד בישיבת תפארת ציון אצל הרב מיכל יהודה ליפקוביץ.

במהלך לימודיו התאכסן במשך כשנתיים בביתו של ה"חזון איש" שלמד אתו, במהלך תקופה זו היה שליחו של רבי שלמה גולדמן אדמו"ר חסידות זוועהיל אל החזון איש, בעניין פולמוס השבת ביפן וקו התאריך ההלכתי. בספר פאר הדור חלק ד' עמוד כ"ג מעיד מחבר הספר הרב שלמה כהן שהחזון איש נהג לזרזו בלימודים בלשון זו: "למד, למד, הדור מצפה לך".<ref></ref>

לאחר מכן למד בישיבת לומז'ה שבפתח תקווה אצל הרב ראובן כץ, המשגיח הרב אליהו דושניצר והרב אלעזר מנחם מן שך - שמאוחר יותר היה לחותנו. בישיבת לומז'ה למד בחברותא עם ידידו הרב חיים קנייבסקי.<ref></ref>

בח' בסיוון ה'תשי"א נשא את דבורה,<ref></ref> בתו של הרב שך. את הקידושין סידר קרוב המשפחה, הרב איסר זלמן מלצר. השדכן היה החזון איש. לאחר נישואיו למד בכולל חזון איש, בחברותא עם הרב יעקב ישראל קניבסקי, עם ידידו מישיבת לומז'ה הרב גדליה נדל ועם הרב חיים קניבסקי. הרב ברגמן שימש כשליח ציבור בימים הנוראים אצל החזון איש, ולאחר פטירתו בהיכל כולל חזון איש. לימים ביקשו הרב יעקב ישראל קנייבסקי לשמש בתפקיד זה בישיבת בית מאיר.

לימד בישיבת קלצק-רחובות (ישיבת הדרום), בה כיהן קודם לכן חמיו הרב שך. 

לאחר מכן בהוראת חותנו הקים את כולל רשב"י בבית מדרשו של אביו בשכונת זכרון מאיר בבני ברק, במסגרתו הוא מוסר שיעורים ושיחות לאברכים. עם הקמת הכולל מימן הרב שך את משכורתם של האברכים כשבהמשך הורה לו הרב שך לנסוע לחו"ל למען החזקת הכולל. בעשור השני של המאה ה-21 הפסיק את נסיעותיו לחו"ל, ובנו הרב בן ציון מסייע בניהול והחזקת הכולל.

לאחר 4 שנים בהם לא נסע לחו"ל, בחודש סיון תשפ"ג יצא למסע חיזוק והוקרה לעמלי התורה בארצות הברית, עם הגיעו נפטר בנו הרב עזריאל ובפסק דין מיוחד הורו רבני לייקווד שימשיך במסעו.<ref></ref>

== עמדותיו ==
הרב ברגמן בשיעור תורה

במהלך השנים נמנע מלעסוק בענייני ציבור, למעט מקרים יוצאי דופן, כגון בשנת הקמת תנועת 'דגל התורה' אז שימש כשלוחו של חמיו מייסד התנועה הרב שך בכל העניינים הקשורים להקמת והצלחת התנועה החדשה. כמו כן, קודם הבחירות המיוחדות לראשות הממשלה - 2001 פרסם העיתון יתד נאמן את הכרעתו להצביע עבור אריאל שרון, למרות שההליכה לקלפי אינה למטרת בחירה במפלגה חרדית.<ref></ref>

בערב פסח בשנת תשס"ג מונה לכהן כחבר במועצת גדולי התורה של דגל התורה יחד עם הרב שמואל אויערבאך והרב גרשון אדלשטיין. מאז החל לעסוק ולהביע את דעתו בעניינים ציבורים.<ref></ref> בעת המחלוקת בציבור הליטאי הוא נמנע מליטול עמדה באופן אקטיבי, אך המשיך לתמוך במפלגת דגל התורה<ref></ref> ובעיתון יתד נאמן.

לאחר פטירת הרב חיים קניבסקי הפך לאחד מבכירי הנהגת הציבור הליטאי, ואף הוצמד לו בבטאון דגל התורה יתד נאמן התואר "מרן". עם פטירת הרב גרשון אדלשטיין בקיץ 2023, הפך הרב ברגמן לזקן מועצת גדולי התורה, וגם לותיק שבחבריה, היחיד שנשאר מסבב המינויים למועצה שנערך על ידי הרב אלישיב בשנת 2003.<ref></ref>

בשיחותיו<ref></ref> הוא נוהג להתייחס לנושאי השקפה העומדים על סדר יומה של היהדות החרדית, בהם הוא משמיע ממשנתו השמרנית של חמיו הרב שך, כגון בסוגיית עליית יהודים להר הבית,<ref></ref> החזרת שטחים,<ref></ref> וגיוס בני ישיבות,<ref></ref> נחשב כבר-סמכא אצל גדולי תורה רבים כמייצג דעתו של הרב שך<ref></ref> שמקובל בעולם הישיבות כאבי ההשקפה החרדית בדור המודרני, ומפעם לפעם נועצים בו ונעזרים בו בעדויותיו על הוראותיו ועמדותיו של הרב שך.<ref></ref>

בבחירות 2020 בארצות הברית תמך בפומבי בנשיא דונלד טראמפ<ref></ref> כיוון שהוא "טוב ליהודים". לאחר הפיגוע בעיר בני ברק ב-29 במרץ 2022 תקף את הקריאות שהופנו למגזר החרדי לעשות רישיון להחזקת נשק.<ref></ref>

לאחר אסון הר מירון קרא לחשבון נפש נוקב בציבור החרדי, נוכח המחלוקות הרבות שיש בין איש לרעהו באומרו כי האסון הוא מידה כנגד מידה על כך "שאנו דוחפים אחד את השני".<ref></ref>

עם כינונה של הממשלה בחודש כסליו ה'תשפ"ג פורסם בשמו מכתב לאחד מראשי הישיבות בחו"ל בו הוא מביע את דעתו בעניין חוק הגיוס כי יש "להשיב המצב לקדמותו, לכל הפחות כפי מה שהיה בחוק טל".<ref></ref>

לקראת הבחירות המוניציפליות ב־2023 פרסם מכתב בו קרא לכבד את ההסכם עליו חתמה דגל התורה עם מפלגת ש"ס בעיר אלעד, זאת בתגובה למכתב שפרסם יום קודם הרב דוב לנדו בו כתב שאין משמעות להסכם.<ref></ref><ref></ref>

באוקטובר 2023 הורה לחברי הכנסת של דגל התורה לגנות את תופעת היריקות על נוצרים בעיר העתיקה. בתחילת אפריל 2024, בעיצומה של מלחמת חרבות ברזל, הכריז בהיכל כולל חזון איש במענה לנאומו של שר הביטחון יואב גלנט, כי 'לא נסכים לשום דבר' בעניין גיוס בני ישיבות, ו'לא יעזור להם כלום',<ref></ref> במרץ 2024 הביע תמיכה בהצהרתו של הראשון לציון יצחק יוסף כי אם יבוטל הסדר תורתו אומנותו לדחיית גיוסם של בני הישיבות, הם יעדיפו לצאת מן הארץ ולחיות בגלות בלית ברירה.<ref></ref> 

== משפחתו ==

נשוי לדבורה, בתו של הרב אלעזר מנחם מן שך. לזוג תשעה ילדים, שמונה בנים ובת.
* בנו הגדול, הרב בן ציון ברגמן, הוא חתנו של הרב דוד זינגרביץ' שהיה משגיח בישיבת פוניבז'. הוא הוכתר על ידו כממלא מקומו בהנהגת ישיבת רשב"י.
* הרב איסר זלמן, מכהן בראשות כולל 'משנת רבינו' שברחוב סוקולוב בבני ברק.
* שושנה נשואה להרב חיים פאס, מתלמידיו הוותיקים של הרב שמואל אוירבך, והוא מכהן כדיין ומו"ץ בלייקווד ניו ג'רזי.
* הרב ישכר, הוא מייסד ומנהל ת"ת דרכי אי"ש לבני אברכים ספרדים בבני ברק, ובעבר כיהן כחבר המועצה הממונה אלעד. בשנת 1990 פורסם בעיתונות שהוא מקורב לרוני מילוא שר המשטרה מהליכוד, ושסבו הרב שך אסר עליו לקבל מינוי ממשלתי במשרד הרווחה, כדי להסיר לזות שפתיים שלא יאמרו שהוא גרם לתמיכתו של הרב שך בטרפוד התרגיל המסריח ובהקמת ממשלת יצחק שמיר.<ref></ref>
* הרב אשר, התפרסם בהוצאת הספרים "מכתבים ומאמרים" של סבו, הרב שך, ובחיבור עשרות ספרים נוספים.

גיסיו הם, רבי ישראל צבי יאיר דנציגר<ref></ref> האדמו"ר מאלכסנדר, ורבי יעקב גולדמן רב חסידות זוויהל בבני ברק אביו של רבי אליעזר גולדמן האדמו"ר מזוויעהל ארצות הברית.

==כתביו וספריו==
* 'שערי אורה' על הרמב"ם
* 'שערי אורה' על התורה, שני כרכים
* 'שערי אורה - מאמרים', שני כרכים נוספים של מאמרי השקפה ומוסר על סדר הפרשיות שנערכו על ידי תלמידיו
* ספרי 'בית המדרש', בהם קובצו מבחר משיעוריו במהלך השנים במסכתות התלמוד ויצאו לאור על ידי ישיבת רשב"י בני ברק
* 'מבוא שערים', ספר ביבליוגרפי על תורה שבעל פה, בני ברק תשכ"ד. יצא מאז במהדורות רבות, כולל המהדורה המנוקדת הראשונה בחשון תשס"ה. הספר נחשב לרב מכר ברחבי העולם היהודי, תורגם בראשונה לאנגלית ויצא לאור בהוצאת מסורה (ארטסקרול), ברוקלין 1985. המהדורה הראשונה בצרפתית יצאה לאור בפריז 1997
* ביאורים בעניין "[https://www.nli.org.il/he/books/NNL_ALEPH001181626/NLI שחיטה באיסור]" ~ בני ברק תשל"ה
* 'שערי אורה' ~ סדרה ערוכה ובה נקודות מבט תורניות, בשפה האנגלית (ביטויים בעברית עם תרגום לאנגלית), נערך על ידי יעקב לבון, ויצא לאור על ידי הוצאת ספרים פלדהיים ירושלים 1997, כולל הפניות ביבליוגרפיות
* 'אמה של מלכות' ~ על מגילת רות, באנגלית, נערך על ידי מנחם גרינברג, ויצא לאור בלייקווד ניו ג'רזי 2014
* 'המאיר' על מסכת כריתות (יצא לאור בבחרותו)<ref></ref>
"שערי אורה" בשפה האנגלית

==קישורים חיצוניים==

* עידן יוסף, [http://www.news1.co.il/Archive/001-D-151094-00.html?tag=23-17-41 היונה הלבנה שהסעירה את בני ברק], אתר חדשות מחלקה ראשונה
* [http://www.bazach.com/LEVI/hebrew/ftmn.asp?gedid=13750 אילן היוחסין של הרב מאיר צבי ברגמן]
* [http://www.bhol.co.il/Article.aspx?id=82297 הרב ברגמן על מגוריו אצל החזון איש]
* [https://archive.jdn.co.il/breakingnews/1156059/ בהשתתפות הגרמ"צ ברגמן נערך מעמד קבורת הגניזה באשדוד]
* [https://yated.com/not-off-script/ רבי מאיר צבי ברגמן בוועידת 'אדירי התורה'], יתד נאמן באנגלית 
* [https://www.inn.co.il/tags/הרב_מאיר_צבי_ברגמן/ כל הכתבות על הרב מאיר צבי ברגמן], באתר ערוץ 7
* [https://www.otzar.org/wotzar/Book.aspx?163273& מבוא שערים], באתר אוצר החכמה
* 
* [http://data.bibliotheken.nl/id/thes/p13386085X ברגמן, מאיר צבי] בספריה המלכותית של הולנד

==הערות שוליים==

קטגוריה:חברי מועצת גדולי התורה של דגל התורה
קטגוריה:רבני ישיבת קלצק-הדרום
קטגוריה:ראשי ישיבה ליטאים בישראל
קטגוריה:משפחת ברגמן (ירושלים)
קטגוריה:משפחת שאג-צוובנר
קטגוריה:משפחת מלצר
קטגוריה:משפחת לויטן
קטגוריה:משפחת הרשלר
קטגוריה:הרב שך
קטגוריה:בוגרי ישיבת לומז'ה-פתח תקווה
קטגוריה:בוגרי ישיבת תפארת ציון
קטגוריה:בני ברק: רבנים
קטגוריה:תלמידי החזון איש
קטגוריה:אנשי היישוב ילידי הארץ
קטגוריה:ישראלים שנולדו ב-1929
קטגוריה:משפחת לעוי-וייספיש-בהר"ן